b'\n_START_ARTICLE_\nPasica\n_START_PARAGRAPH_\nP\xc3\xa1sica je oglas v tiskanem ali elektronskem ob\xc4\x8dilu, navadno na stalnem mestu v obliki majhnega pravokotnika.\n_START_SECTION_\nSpletne pasice\n_START_PARAGRAPH_\nPri spletni pasici gre za polje na internetni strani, izstopajo\xc4\x8dega videza, za pomembna obvestila ali spletne oglase. Kljub raz\xc5\xa1irjenim dvomom o u\xc4\x8dinkovitosti ogla\xc5\xa1evanja s slikovno pasico je ta oblika spletnega ogla\xc5\xa1evanja \xc5\xa1e vedo zelo priljubljena. Oglas s slikovno pasico predstavlja grafi\xc4\x8dno oz. slikovno polje ali gumb, ki vsebuje besedilo, katerega namen je pritegniti pozornost obiskovalca za izvedbo akcije, povezane s pasico. Ta najve\xc4\x8dkrat predstavlja klik pasice, katerega rezultat je obisk strani ogla\xc5\xa1evalca. Pasice so lahko poljubne velikosti in oblike, lahko pa so tudi stati\xc4\x8dne ali animirane. Prodajajo se ve\xc4\x8dinoma po sistemu CPC (Cost Per Click \xe2\x80\x93 cena na klik) ali CPM (Cost Per Mile \xe2\x80\x93 cena na 1000 prikazov).'